ming030890/wiki-yue-high-quality huggingface dataset:
HAYA樂團

HAYA樂團（粵拼：haa1 ngaa5 ngok6 tyun4；簡化字：HAYA乐团；英文：HAYA Band；中文：哈雅樂團），中國樂團，目前成員有6人，係隻以蒙古族世界音樂做基礎同融入現代流行音樂元素嘅樂團，喺2006年創立，由主唱黛青塔娜、馬頭琴手張全勝、結他手陳希博、結他手穆熱阿勒、呼麥手暨鼓手寶音、法國嘅低音結他手Eric Lattanzio組成。HAYA喺蒙語入面係「邊緣」嘅意思，含義本身已超然物外跳脫規則束縛。2015年HAYA樂團成立10週年，世界巡迴演唱會首場喺12月24號北京展覽館劇場舉行。

樂團歷程
2006年，HAYA樂團成立，喺2007年12月出咗首張專輯《狼圖騰》，呢張專輯攞咗第19屆金曲獎「最佳跨界音樂專輯獎」。
2009年，出咗第2張專輯《寂靜的天空》同入圍第21屆金曲獎「最佳跨界音樂專輯獎」。2010年5月14號，喺第10屆華語音樂傳媒大獎上，樂團主唱黛青塔娜攞咗「最佳民族音樂藝人獎」，同年7月8號出咗《燈》公益專輯做玉樹賑災，9月2號黛青塔娜攞咗華語金曲獎最佳民族音樂藝人獎。
2011年9月28號，出咗第4張專輯《遷徙》。12月31號，喺北京天橋劇場搞咗「HAYA樂團新年遷徙音樂會」，同錄製哈雅樂團嘅首張現場音樂會DVD同CD套裝。
2012年2月5號，參加中國音樂家協會春晚表演。3月5號，參加中國藝術權力榜頒獎演出。6月4號，憑住專輯《遷徙》攞咗第23屆金曲獎「最佳跨界音樂專輯獎」。12月22號，喺北京搞咗HAYA樂團6週年慶典，出咗首張現場音樂會DVD同CD套裝。
2013年3月27號，喺「2013非凡時尚人物頒獎盛典」上攞咗「2013非凡時尚人物」獎。5至7月，參加「CCTV爭奇鬥艷少數民族歌王爭霸賽」表演同監製。8月5號，參加鄂爾多斯中國音樂家協會「金鐘獎」表演。
2014年3月2號，參加金鐘獎中國音超總決賽，攞咗組合組金獎。10月，喺貴州衛視《讓世界聽見》攞咗年度總冠軍。11月26號，出咗第5張專輯《瘋馬》。12月20號，喺北京民族劇院舉行哈雅樂團2015新年音樂會暨《瘋馬》專輯發布會。
2015年1月1號，做邀請嘉賓參加廣西衛視跨年盛典。6月24號，喺第8屆新加坡金曲獎Freshmusic入面攞咗最佳樂團獎、最佳主唱獎同年度十大金曲獎。8月1號，HAYA樂團以第5張專輯《瘋馬》攞咗第26屆金曲獎「最佳跨界音樂專輯獎」。12月16號，喺「第16屆華語音樂傳媒大獎」上攞咗最佳世界音樂專輯獎、最佳編曲獎同最佳錄音獎。
2016年1月，加盟湖南衛視《我是歌手》第四季、為首發歌手，喺第一輪遭到淘汰，之後喺突圍賽演唱《英格瑪（中文：英格瑪）》以第九名突圍失敗。

《我是歌手》第四季
2016年1月，加盟湖南衛視《我是歌手》第四季、為首發歌手，喺第一輪遭到淘汰，之後喺突圍賽演唱《Jóga》同《英格瑪》以第九名突圍失敗。
HD 100546

HD 100546係一粒恆星，位置喺蒼蠅座，同地球相隔337.3光年。
HD 102117

HD 102117係一粒恆星，位置喺半人馬座。
HD

硬盤：一種儲存喺電腦入面嘅介質，簡稱HDD，但有時錯寫成HD。
HD星表：世界第一個收錄恆星光譜嘅大型星表
高級文憑：學歷一種
JPEG XR：圖像解碼一種。
氘化氫：氫嘅化合物，結構式係，多數寫成HD。
北海道國際航空：日本北海道嘅航空公司，IATA代碼係HD。
豐田HD：日本豐田公司出嘅一種汽車發動機。
兩個拉丁字母嘅搞清楚
HD 101930

HD 101930係一粒恆星，位置喺半人馬座。
HBO

HBO（英文全名：Home Box Office，直譯「屋企票房」）係美國一條有線電視同衛星電視頻道，由華納兄弟探索打理，主要播電影同電視劇。
陳兆榮

陳兆榮（粵拼：can4 siu6 wing4，Chan Siu Wing，1992年4月26號—）係香港籃球員，喺香港出世，而家[咩時候？]香港男子籃球代表隊嘅成員。
陳兆華

陳兆華係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
陳兆愷

陳兆愷，GBM（Patrick Chan，1948年10月21號—）係香港親中派法律界人士，香港終審法院非常任法官，喺訂立《中華人民共和國香港特別行政區維護國家安全法》之後，佢成為咗國安法指定法官之一。
陳兆龍

陳兆龍生前嘅嚮旺角塘尾道消防局當更。
陳兆龍，MBG，（1983年—2008年8月10號），生前係香港消防處嘅消防員。2002年到03年，嚮大埔佛教慈航智林紀念中學讀中七，當年佢係聯校田徑組男子4X100米接力賽冠軍隊成員，係學校體育健將。2007年11月，以24歲時嘅之齡，嚮八鄉消防訓練學校以優異成績畢業，獲頒「金斧頭」榮譽。嚮消防員學堂畢業後，派駐守旺角消防局只係一年。
2008年8月10號，入職一年嘅消防員陳兆龍同消防隊目蕭永方一齊殉職，地點係旺角嘉禾大廈大火。送醫院後，延至下晝2時45分，陳兆龍終告不治，終年25歲，未婚。

出殯
2008年9月4號，殉職消防員陳兆龍，設靈嚮紅磡世界殯儀館。香港行政長官曾蔭權等主要官員都到場鞠躬致意，兼慰問陳嘅家人。9月5號（星期五），陳兆龍獲最高榮譽舉殯，遺體長眠浩園。喪禮儀式係佛教，靈堂輓聯咁寫：「取義忘生男兒蕩盡英雄氣，精忠報港百姓同哀烈士魂」。
陳儀莊

陳儀莊係臺灣政治人，而家係國科會副主委，亦係首位女性擔任呢個位置。
佢喺美國麻薩諸塞大學阿默斯特分校攞到分子及細胞生物學博士學位，1990年返去台灣發展。
陳允誠

陳允誠，香港親中派政治人物兼工業界人士。

選舉經歷
喺2021年9月，佢當選成為香港特别行政區選舉委員會工業界(第一)委員。之後佢喺李家超無提政綱嘅情況下，有份提名李家超參與2022年香港行政長官選舉。
陳充

陳充（?—?）字若虛，自號中庸子，四川成都人，北宋政治人。進士出身。
陳充喺宋朝雍熙年間中進士及第，宋真宗時做到刑部郎中，大中祥符六年（1013年）升做西京御史臺。終年七十，佢臨死前自己幫自己寫墓誌銘。著作有《中庸子集》二十卷。
Vallauris

Vallauris係法國嘅一個市鎮，位置喺濱海阿爾卑斯。
Vallentigny

Vallentigny係法國嘅一個市鎮，位置喺奧布。
Valle-di-Mezzana

Valle-di-Mezzana係法國嘅一個市鎮，位置喺南歌斯嘉。
Vallecalle

Vallecalle係法國嘅一個市鎮，位置喺上歌斯嘉。
Valle-d'Alesani

Valle-d'Alesani係法國嘅一個市鎮，位置喺上歌斯嘉。
Valle-di-Campoloro

Valle-di-Campoloro係法國嘅一個市鎮，位置喺上歌斯嘉。
Valle-di-Rostino

Valle-di-Rostino係法國嘅一個市鎮，位置喺上歌斯嘉。
Valle-d'Orezza

Valle-d'Orezza係法國嘅一個市鎮，位置喺上歌斯嘉。
Vallenay

Vallenay係法國嘅一個市鎮，位置喺些爾。
雲呢拿

雲呢拿，又寫做呍呢嗱，係種叫雲呢拿草嘅蘭科植物提煉出嚟嘅香料，響世界各地廣泛用嚟整甜品，譬如雪糕、蛋糕都會用到。
雲呢拿草

雲呢拿草可以提煉出叫雲呢拿嘅香料，成日喺西式點心做調味料。豆莢用咗酒精浸過之後，重可以提煉香草精做沖涼液或其它護膚產品。
雲和

雲和係中國浙江西南部，喺麗水市中部。呢個縣由東邊到西邊有38公里闊，南到北有47公里長，總面積984平方公里，人口12萬。

歷史
呢個縣喺明景泰三年（公元1452年）建立，抗日戰爭嗰陣係浙江省政府嘅辦公室所在地，係浙江省人民政府授予嘅「革命老根據地縣」之一，1992年成為浙江省對外開放縣。
雲咸街

二〇〇八年嘅雲咸街。右爲娛樂行
雲咸街（英文Wyndham Street）係香港一街，喺香港島中環必打山。因爲舊時下面就係必打街，有大鐘樓，所以舊時又叫大鐘樓上街。雲咸街係香港開埠街道之一，一八四二年起好，打通山上嘅荷李活道，同山下嘅皇后大道。

地理
條街伏喺必打山，地圖上碗形，東面起自皇后大道中，近畢打街，今娛樂行邊，呢度係條路最低處。之後向西南上山，過安蘭街、威靈頓街、美臣里同安慶臺、到德己立街同下亞厘畢道成四叉路口。呢段路好斜。由四叉路口，轉西再轉北山腰斜上橫行，就到亞厘畢道同荷李活道三叉路口爲終，是爲西面起點。呢段路無先前咁斜。

史
一八四六年，香港開埠之初嘅雲咸街。右爲新公司。左邊石山，叫必打山，就係船政司必打嘅寫字樓兼官邸
必打做船政司，以雲咸街左邊嗰石山做船政廰，管理船隻往來。而雲咸街打落嘅必打街，有必打步頭，是爲公家步頭。
《香港雜記》所載，由皇后大道中到忌連利街之間，有新公司、德國會館、德臣中西新聞紙館、孖剌中西新聞紙館、士蔑西報同牛奶房。
新公司，卽係家下叫嘅香港會所（Hong Kong Club），喺德忌笠街同雲咸街呢段皇后大道。佢過皇后大道就係書信館，而書信館側邊必打街頭，就有大鐘樓。故此雲咸街又叫大鐘數上街。新公司喺一八四五年起，於一八四六年五月廿六號落成，家下搬咗去昃臣道，而地址歷幾代，有青年會，有戲院，最終變成今日娛樂行。
德國會館（Club Germania；或叫German Club）喺雲咸街，佢係由皇后大道中搬來，後尾搬咗去堅尼地道。雲咸街會址橫跨今日安蘭街。而佢後面有一條美臣里，對住威靈頓街。
呢處舊時報館雲集。德臣中西新聞紙館，出《德臣西報》同《香港華字日報》，喺雲咸街五號門牌，就喺威靈頓街街口北面。孖剌中西新聞紙館，出《孖剌西報》同《香港中外新報》。另外重有士蔑西報新聞紙館，出《士蔑西報》。
而牛奶房就牛奶公司嘅倉，家下係藝穗會同香港外國記者會。
近荷李活道口，就有中環差館，不過家下搬咗去軍器廠街，變成歷史遺蹟。

路面意外
雲咸街山街一段好斜，又劃爲車落山之路，所以時有交通意外，大車細車衝落山致人命傷亡。
一九九七年八月十八正午，雲咸街同皇后大道中交界，差人探員駕車撞向人羣，導致三死十傷。車禍之後，段路鋪設防滑鋼沙，另加路牌最少四組，減低意外。但行車方向就無變，照舊落山。到咗二〇〇〇年四月廿九號，有架泥頭車，重廿四噸，無理雲咸街唔畀重過五點五噸嘅車用。車一時失控，沿斜路直衝雲咸街同皇后大道中交界，橫掃廿米鐵欄後，再撼娛樂行外棚架，先至停低，意外有三男一女受傷。
Haution

Haution係法國嘅一個市鎮，位置喺埃納。
Hauville

Hauville係法國嘅一個市鎮，位置喺厄爾。
Hauviné

Hauviné係法國嘅一個市鎮，位置喺亞丁。
Havelu

Havelu係法國嘅一個市鎮，位置喺中央-盧華爾山谷嘅厄爾-盧華。
Haxe

Haxe（讀音係英文嘅 hex，音標形式係 /heks/）係一種多用途嘅開源高級編程語言，佢喺自己嘅官方網站上面話自己係「通用語言」。
佢識得生成：
Flash應用程式同埋遊戲。
多平臺web應用客戶端。
基於Apache CGI嘅web應用程式。
多平臺本地應用（Windows、Linux、Mac OS）
通過唔同嘅SDK支援，仲可以生成iPhone同埋webOS嘅流動平台應用程式。
HAXE可以用定義文件，佢可以包含現成嘅庫嘅類型信息嚟描述嘅靶特異性相互作用嘅類型安全的方式，好似C ++頭文件可以描述現成嘅對象文件嘅結構。

史
喺2005年10月22日，HAXE開始開發，第一個Alpha版本喺11月14日發布，第一個個測試版本就喺2006年2月4日發布。同年4月17日發布正式版本，依家嘅版本係2.07，喺2011年1月30日更新咗2.07版
Haybes

Haybes係法國嘅一個市鎮，位置喺亞丁。
項城

項城係中國河南周口一個縣級市，總面積1083平方公里，人口121萬。
頂頭鎚

頂頭鎚係足球術語，指足球員用個頭頂個波，改變個波飛行方向，有利入球或頂走去。
頂頭鎚同食波餅唔同，波係被動，頭係特登頂埋去。如果兩人一齊，死力好危險。
呢篇頂頭鎚係同足球有啦掕嘅楔位文章，重未搞掂嘅。麻煩你幫手補充佢嘅內容。
頂點

喺幾何學上，一個頂點（粵拼：ding2 dim2；英文：vertex）係指兩條或者以上嘅線、邊或者曲綫相交嘅點。
項明生

項明生（英文：James Akio Hong；1969年9月12號—），係香港旅遊作家同遊埠節目主持人。

生平
佢喺四川成都出世，16歲移居香港，中學畢業於香港四邑商工總會黃棣珊紀念中學，先後喺香港大學主修日本研究同心理學同埋喺香港中文大學讀工商管理碩士，之後喺電子遊戲界發展，成為Sony第一個嘅華人董事。2009年，佢開始出旅遊書，之後提前退休、做埋遊埠節目主持人，佢主持嘅節目包括香港開電視《明治憑甚麼》同《明日世遺》等等。

電台節目
2018年開始，佢喺商業電台881，每週五晚10:30至11:00，同馮志豐一齊主持《全世界嚮導》。
頂點代數

頂點代數,又叫頂點算子代數(en:Vertex Operator Algebra, VOA) 係共形場論(保角場論)嘅代數結構。其應用包括魔群月光猜想(en:Monstrous moonshine)同埋幾何化朗蘭兹綱領。
1986 年，Richard Borcherds 受二維共形場論中用以插入場之頂點算子啓發，提出頂點算子代數結構。 重要例子有：
晶格頂點算子代數（用以研究晶格共形場論），
來自仿射Kac-Moody 代數嘅表示嘅頂點算子代數 （用以研究 Wess-Zumino-Witten 模型），
來自仿射 Virasoro 代數嘅表示嘅Virasoro 頂點算子代數 （可用以研究極小模型），
I. Frenkel-J.Lepowsky-A.Meurman（於1988年)構造 嘅月光模(en:Moonshine module)V♮。
定義頂點算子代數嘅各公理抽象自物理學人所謂嘅手徵代數(en:Chiral algebra)，其嚴格數學定義由 Beilinson 同埋 Drinfeld 提出。

其中 Y(a,z)Y(b,w)c, Y(b,w)Y(a,z)c, 與 Y(Y(a,z-w)b,w)c 分别係 X(a,b,c;z,w) 在V((z))((w)) , V((w))((z)), 與 V((w))((z-w))中之級數展開式.
此乘法映射常被寫作「狀態——場 對應」(en:state-field correspondence)：
,
給V中每一向量配上一支以算子為值嘅形式分佈(「頂點算子」)；其物理意義係喺原點插入一算子。T則係無窮小位移嘅一粒生成元。 「四頂點函數」公理統一咗（誤差唔過奇異值嘅）結合律與交換律。 位移公理涵蘊
Ta = a-21, 故Y 之值決定了T 之值。

分級頂點代數
一Z+-分級頂點代數係
一頂點代數V:
使每a ∈ Vk 與 b ∈ Vm, 符合an b ∈ Vk+m-n-1.
設有一Z+-分級頂點代數. 其一 Virasoro 元 為 V中2 一元 ω , 使頂點算子
符合以下條件: Vn 中每一元 a符合:
其中 c 係一常值，叫「中心荷」(en:central charge)， 或「V之秩」(en:rank)。 此亦使V成為 Virasoro 代數之一表示。

仿射李代數嘅頂點代數
内文：頂點代數(仿射)
設
g 係單李代數
g＾:= g((t)) + CK 係渠嘅仿射李代數
Ck:=C. vk 係 g^ 嘅一維表示，t 嘅作用係0，K 嘅作用係 k；
Vk(g) := Indg[ [t]]⊕CKg^ Ck := U(g^) ⊗ g[ [t]]⊕C  Ck 係誘導表示
咁
Vk(g) 有自然嘅頂點代數結構；我地攞vk做其真空向量|0>   。
項伯

項伯（粵拼：hong6 baak3，？—前192年），名纏，字伯，秦國下相（家下江蘇省宿遷市西南）人。項梁嘅細佬、項羽嘅亞叔，祖先係楚國將領。佢喺秦國殺咗人之後一路逃到下邳（江蘇省睢寧），畀張良救咗。漢朝初年（前206年）響鴻門宴之中搭救劉邦；楚漢戰爭之後投降漢朝，賜姓劉，封射陽侯。
頂骨

頂骨係頭殼其中兩嚿骨，喺頭頂左右邊各一嚿。
青野大介

青野大介（1979年9月19號—）係日本足球員，司職中場，效力過大阪飛腳，神戶勝利船，新潟天鵝，及愛媛FC。
青衣魚

青衣魚（粵拼：ceng1 ji1 jyu4，簡稱青衣），又叫做黑斑豬齒魚、舒氏豬齒魚、青衣寒鯛，係生物學上輻鰭魚綱鱸形目隆頭魚亞目隆頭魚科下其中嘅一種魚。蘇拉威西島有模式化生產呢個物種。早期廣東同香港區內有大量青衣魚。

生物特徵
魚體延長而呈長卵圓形，頭部背面輪廓圓突；上頜較短，向後不達眼前緣；上下緣各具四犬齒頭頗大，背緣稍陡，略呈均勻圓突，尾鰭截形。體呈暗青色。小魚顏色較淡，頭上半部及胸鰭基部有好多不規則藍紋，體側每塊鱗片上都有藍點，背鰭末二枚硬棘上有既黑斑都大過瞳孔。成魚頭部同鱗片無藍斑，但背鰭起點下方有一寬約四枚鱗片，長約五枚鱗片藍色鞍狀斑。背鰭硬棘十三枚，背鰭軟條七枚，臀鰭硬棘三枚，臀鰭軟條十枚。體長可達一百公分。

分佈
青衣魚分佈印度洋同西太平洋之間，包括：馬爾地夫，模里西斯，斯里蘭卡，琉球群島，台灣，東亞大陸沿海，菲律賓，印尼，越南，馬來西亞，澳洲，密克羅尼西亞，馬里亞納群島，索羅門群島，帛琉等海域。

深度
水深4至40公尺。

生態
青衣魚棲息於潟湖同臨海礁石附近沙地或雜草叢生地區，深海珊瑚礁獨居性主要捕食硬殼獵物，包括甲殼動物，軟體動物同海膽。

經濟魚種
青衣魚經濟價值高，多數活魚市場都有銷，香港亦有活青衣賣；肉質黏膠，十分美味，適合紅燒。另外其體色鮮豔，常被當作觀賞魚。

受到威脅
東南亞，香港，日本，沖繩當地人經常當青衣魚做食用魚，令青衣魚面對過度捕漁環境污染。而棲所珊瑚礁受破壞，水族貿易威脅青衣魚，馬來西亞甚少用青衣魚作為食用魚，但沙巴卻定價高。
青衣魚同其他值錢魚一樣，受到來自發展中國家既炸藥，山埃等化學品破壞式捕漁法對待。東南亞威脅最大，中國大陸，菲律賓，印尼同巴布亞紐幾內亞，長期使用炸魚，毒魚，以鏢捕魚等方法捕魚。
澳洲既青衣魚分佈廣泛，面臨較少威脅，但都要面對一定程度商業捕魚壓力。大堡礁，鯊魚灣（鯊魚灣） 丹皮爾，布魯姆 /般爾馬（Broome）同維多利亞州沿岸多有分佈。

保育
澳洲政府有限制青衣魚捕捉量；大堡礁等保護區亦限制捕魚。
巴布亞紐幾內亞，印尼，菲律賓等亦設立海洋保護區，但好多保護區監管無力，成效低。
沖繩漁夫捕捉青衣魚上限為1公斤。
中國大陸，香港，台灣並未以法律保護青衣魚，不過有保護區同海岸公園作為棲息地保護。

香港青衣
香港史
香港 青衣島因昔日海產豐富，青衣魚經常出現於該島東北海域，加上島形似魚，而命名[[青衣]。近代，海產需求量高，特區政府缺乏對該魚種或該區進行法定保護，加上大嶼山自然帶先後受到有香港國際機場，青馬大橋，港珠澳大橋等等長期經濟開發所影響，不單青衣魚，甚至中華白海豚已罕見於該水域。
1940年代香港內常見青衣魚，以海膽作魚餌釣，但而家變得罕見，青衣魚系香港高價食用珊瑚魚，常見於活珊瑚魚貿易。
青銅

青銅（粵拼：cing1 tung4）係一種加咗12-12.5%錫（化學符號係Sn）既銅（化學符號係Cu)合金。古人由用石器轉成用青銅器，係文明徵兆。
青銅喺氧化之前嘅顏色謂之古銅色，唔帶青色，佢之所以叫做青銅，係因為會慢慢噉俾氧氣及水等腐蝕，喺表面形成藍綠色嘅化合物——叫做銅綠，而其顏色名為青銅色；呢個名亦將佢同偏紅色既紅銅（又叫做純銅或者紫銅）等區分。
青銅原本係指銅錫合金，不過依家工業用既銅，除咗黃銅（銅鋅合金）、白銅（銅鎳合金）之外，其他既銅合金都叫做青銅。[未記出處或冇根據]
為咗控制青銅既硬度、強度、延展性或者係可加工性，製造青銅既時候，通常會加啲鉛，同埋其他金屬（例如鋁、錳、鎳或鋅之類）、非金屬（例如磷），甚至或類金屬（例如砷或矽）。

工業用既青銅種類：
錫青銅：主要係用嚟做蝸輪、齒輪、啤令之類。
鉛青銅：主要係用嚟做啤令，尤其係引擎用嗰啲。
鋁青銅：主要係用嚟做船用零件（例如螺旋槳），原因係鋁青銅比較抗腐蝕同埋耐磨。
磷青銅：主要係用嚟做彈弓、電池接觸片同埋插蘇裏面既銅製零件，原因係磷青銅導電性能同埋彈性都好好。
青銅器

青銅器係青銅整嘅器。青銅響世界各地都有，最早出現喺公元前6000年到5000年左右兩河流域。文明開始整青銅器，就開始咗一個文明嘅青銅時代。中國古代有大量青銅器。
青金脈

青金脈（lapis lazuli）係一種比較罕有嘅寶石，屬變質岩一種。
青銅峽

青銅峽係中國寧夏吳忠一個市，總面積1908平方公里，人口26萬。
青豆湯

青豆湯係用青豆做主要材料煮嘅湯，喺公元前嘅歐洲已經有。
電訊大廈

電訊大廈（英文：Telecom House），舊時叫新水星大廈（英文：New Mercury House），係香港一座寫字樓，喺灣仔告士打道3號。大廈由大東電報局起，1973年起好，由港督麥理浩爵士喺嗰年1月17號主持開幕。大廈取代中環水星大廈，做香港大東電報局第二代總部。大廈而家由大東電報局同澳洲電訊各佔50%形式合組國際通訊公司REACH管理。
電訊大廈舊英文名「Mercury」，係指羅馬神話嘅神墨丘利，對應嚟自希臘奧林匹斯十二主神之一赫密士，代表通訊同郵政嘅神。
電訊大廈租戶包括now TV、PCCW、無綫新聞。
電訊工程

電訊工程（telecommunications engineering），又叫通訊工程，係工程學一門，研究電訊系統嘅相關工程設計。
電訊盈科中心

電訊盈科中心（英文：PCCW Tower），舊時叫香港電訊中心（英文：HKT Tower），係香港一座寫字樓，喺香港島鰂魚涌英皇道979號太古坊，樓高43層，由太古地產發展，1994年起好，同年賣畀香港電訊。2000年香港電訊被改組成電訊盈科後，大廈改用而家個名。之後大廈業權幾次轉手，而家由太古地產同高富諾集團各有一半業權。
維基同享有多媒體嘅嘢：PCCW Tower, Taikoo Place
電話亭

電話亭（英文：Telephone booth）係一個矗立喺街頭，裏面有一部公共電話嘅細屋仔，呢啲公共電話通常都需要收錢。電話亭通常設有透明或有細窗口嘅閘門，除咗保障使用者嘅私隱之外，又可以畀人知道電話亭裏面有冇人用緊。部分地區嘅電話亭裏面，會放置電話簿畀使用者查閱。
早期嘅室外電話亭採用木材或金屬製造，設有玻璃窗。之後新設計嘅，會採用塑膠或玻璃纖維，簡單耐用之餘亦可以減低成本。電話亭外面通常印有電話公司嘅標誌同名，以增強品牌形象。位於室內嘅電話亭，可能會設計得更加簡單。
電話亭喺1910年代當時嘅工業國家開始普及，到咗1980年代，收費公共電話開始較少放喺電話亭內，部分電話轉移放喺啲檔仔裏面。使用者講嘅嘢容易俾人聽到，間接令到使用者唔好長時間佔用電話。
電話冧巴

電話冧巴係一串數字組合，喺電話用嚟打畀對方嘅電話。最初電話係冇冧巴，好似對講機咁，兩個直線電話，一方拉銅鈴，電話線對方就知要聽電話。收尾出現有幾個電話，你打畀我、我打畀佢，要用數字話畀接線生知想接通邊條電話線，電話冧巴就出咗世。而家電話全球通，長途電話冧巴前面要加個國家號、區號咁。
電話冧巴好難記，所以有人要用電話簿寫低，有人入落部手機入面，或者用唔同嘅記憶法記住。
有唔少地方電話冧巴最多係8個位，再長啲就好易記錯、講錯、寫錯、打錯畀人。
電訊管理局

電訊管理局係香港政府部門，負責規管香港電訊市場，1993年7月1號成立。
2012年4月1號佢同影視及娛樂事務管理處轄下嘅廣播事務管理科合併為通訊事務管理局辦公室。

歷任首長
電訊管理局嘅首長係電訊管理局總監。
艾維朗（1993年—1997年）
王錫基（1997年4月—2003年8月）
區文浩（2003年8月—2007年6月30號）
黎陳芷娟（2007年7月1號—2010年3月31號）
利敏貞（2010年5月3號—2012年3月31號）
九洲洋

九洲洋係珠江口對出嘅海，佢東面係香港大嶼山，西面係澳門，北面係伶仃洋，南面有萬山羣島。九洲洋係香港去澳門同珠海嘅必經水路。呢一帶洋面主要歸中國珠海市管。
九澳燈塔

九澳燈塔（葡文：Farol da Ponta de Ká-Hó）係澳門一座燈塔，喺路環九澳，由海事及水務局管理，係一座全球海上遇險及安全系統岸站。

現況
呢座燈塔缺乏維修，喺武漢肺炎疫情期間好多人因為無得出境而去呢度觀光同爬上燈塔上面。政府因確保安全而將燈塔圍封。

交通
九澳燈塔而家直接交通工具直達，只可以澳門巴士21A線喺九澳七苦聖母小堂站落車後行小徑入去。
九流

九流 (地理)，黄河下流支流總稱。
九流十家，或九流百家，先秦諸子總稱。
三清九流，或九流三清，北魏孝文帝後職令流內官職分級
三教九流，或九流三教
下九流，舊時唔光彩職業
九流 (身)，人身上有九窿，眼耳口鼻二大小尿孔肛門
九澳水庫郊野公園

九澳水庫郊野公園（葡文：Parque de Merendas da Barragem de Ká-Hó）係澳門第四個起嘅郊野公園，第二個以水庫為核心嘅郊野公園，由市政署管理。

位置
九澳水庫郊野公園喺路環島東面，佔地總面積約81.8公頃。

九澳淡水濕地生態區
佢係澳門第一個個淡水濕地生態區，用嚟保存同保護物種，運用山谷溪水同山林生態增加生物多樣性同平衡自然生態。
九江街

九江街（英文：Kiu Kiang Street），係香港九龍深水埗嘅一條馬路，街名嚟自江西九江，1920年代通車。
九江街由順寧道同九龍道交界開始，去到通州街。沿途有寶血醫院同中華電力深水埗中心，去到長沙灣道被怡靖苑同埋麗安邨隔斷咗，之後喺醫局街通去通州街。
一房半廳一水缸

《一房半廳一水缸》（英文：Just in Singapore）係星加坡新傳媒私人有限公司嘅電視劇，由陳莉萍、黃文永、謝宛諭、江承熹、李茵珠等主演，總共30集，2008年播出。
一德路站

一德路站（粵拼：jat1 dak1 lou6 zaam6；英文：Yide Lu Station）係廣州地鐵6號綫嘅車站，2015年1月28號開放，位置喺越秀區一德路同海珠南路交界嘅東北邊地底。

樓層
呢個站一共有4層樓嘅地下區域，其中地下1樓係站廳，有票務設施同客務中心、保安亭；地下2樓係車站嘅設備；地下3樓係交通嘅轉換廳，最後地下4樓係6號綫嘅月台。呢個站同6號綫嘅區莊站一樣，都係冇休息室同廁所響度。

地下三樓
交通轉換廳
人行橫通道，通向月台嗰邊。

站廳
一德路站嘅站廳嘅收費區分別喺車站嘅西南邊同東南邊A出入口附近嘅角落頭嗰度。中間俾免費區嘅過街通道隔開咗。而A出入口附近嘅收費區係專門畀傷殘人士出入站嗰陣用，雖然話冇好似機場南站噉整部闊嘅閘機出嚟，但係傷殘人士如估有需要嘅話，可以嗌工作人員攞車飛嚟開免費專用通道入去用。
站廳全景（喺2015年2月3號影）

月台
呢個站有一個島式月台，喺一德路嘅地底。
一德路站嘅月台全景（呢啲冚唪唥講嘅都喺同一層樓！！！）註：呢兩張相都喺2015年2月3號影。其中上面嗰張係行香雪嗰邊，下面嗰張係行潯峰崗嗰邊。

商舖同自助服務
由於呢個站嘅空間有限，入面乜商舖都冇，但係有一臺羊城通充值機響度。
自助服務
羊城通充值機

出入口
一德路站冚唪唥嘅出入口A出入口A出入口 B出入口B出入口
呢個站一共有2個出入口，分別係A同B。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

車站歷史
喺2014年9月27號嗰時嘅一德路站喺2015年1月9號嗰時嘅一德路站海珠廣場站（去潯峰崗站嗰邊）嘅月台吊牌。喺2013年12月28號到2015年1月27號期間，圖嘅左手邊就係寫住「下一站係文化公園」嘅嘢。不過「下站 文化公園」呢6個字喺2015年1月28號凌晨俾地鐵工作人員搣走咗。

規劃
喺1997年嘅地鐵路網規劃入面，嗰時嘅7號綫喺一德路同海珠南路交界嗰度出現咗「一德路站」嘅名，而車站嘅位就喺而家呢度以南嘅位。後嚟喺2003年嗰份方案入面，7號綫就變咗而家嘅6號綫，不過車站嘅位就變咗，搬咗嚟而家呢度。

準備開始施工嗰陣，有屋釘響度。
喺起緊呢個站嘅站廳嗰陣，話要拆咗一部分一德路同埋海珠南路路口交界東北邊啲屋。但喺2004年底，其中有間屋嘅租客話政府畀出嘅補償係都要大額先至得，重要少啲錢都唔滯，結果一直都未達成共識，搞到工程一拖再拖。而地鐵方面就用暗挖方法搞掂咗呢個站嘅月台層隧道嚟儘量唔影響6號綫嘅一期通車。而呢單拗數一直拗咗6年，直到2011年下半年嗰間屋租約到咗期之後，唔單止政府搵咗一早就去咗香港住嘅業主，而且業主話收返產權，重接受埋政府嘅拆遷補償，最後租客喺攞唔到乜錢嘅情況先至搞掂單嘢。

正式施工
喺工期拖咗5年又11個月之後，車站工程正式開工，雖然話佢哋猛咁趕緊工期，不過俾住喺嗰度附近嘅居民成日話影響住嗮佢哋休息，加上工地重俾人整蠱都有，但係都趕唔切喺2013年12月28號正式開通咗首通段嘅6號綫。一直到喺2014年9月底先至搞掂嗮呢個站入面，冚唪唥嘅土建工程，轉咗畀機電隊繼續搞。喺2014年12月25號先至搞機電測試，之前網民同媒體話喺2014年底開通嘅一德路站，到咗2015年1月20號都未見到佢開通。而負責人行道工程嘅市政工人話要喺2015年1月26號前搞掂。結果施工工程喺2015年1月25號晚黑先至搞掂，而凈低嘅馬路工程重喺度搞緊施工。而出入口附近嘅道路正式還返畀市民嚟用。

開通
好多街坊等到頸都長埋嘅6號綫一德路站喺幾時開通嘅問題，就喺2015年1月28號先至開畀人入去坐車。

出入口
而呢個站嘅出入口問題，喺起緊呢個站嗰陣凈係出現咗A呢個臨時嘅出入口，直到2014年底先至又起咗個永久B出入口。至於點解話出入口要整兩個，係因為中國內地嘅消防安全規定話地鐵站一定要至少2個出入口先至得。而本身A出入口係諗住去一德路同海珠南路交界東南邊嘅山海城嗰度，點知因為話要改好多管道線路先至話起咗喺北邊B出入口冇幾遠嗰度。本嚟話地鐵站重起多個C出入口嘅，但係俾好多喺嗰度冇幾遠嘅商戶話反對喺嗰度起出入口，結果先至冇起到。
2017年4月初，地鐵方又將A出入口西邊嚿用地圍蔽咗搞出入口地下嘅線路遷改同施工工程。

利用狀況
呢個站附近主要都係啲海味嘅批發市場同埋一德路嘅商業旺地，加上佢有好多乾果同海味等雜貨店。所以喺客流方面都幾多吓。喺呢個站開通之前，啲人就唔係揀海珠廣場站就係文化公園站度坐地鐵，或者係去到附近啲巴士站坐巴士都有。喺呢個站開通咗之後，呢個站啲客流就唔使喺海珠廣場站嗰度出站再行過嚟呢度喇，直接轉車一個站就到。
另外，由於呢個站冇幾遠就係遊客成日去嘅石室聖心大教堂。加上附近重有好多大型醫院同中小學響度，所以平時客流都好多吓，尤其喺上落班高峰，呢個站都幾多人吓。喺客流高峰時期，呢個站重搞咗客流措施嚟限制咗啲客流。
一念之間

1999年台灣大愛電視拍攝連續劇《一念之間》。
2010年香港電台電視部拍攝單元劇《一念之間》。
2013年香港電台電視部拍攝單元劇《一念之間2》，為上述劇集之第二輯。
2022年無線電視《一念之間(無線電視)》，故事取材自台灣基督徒作家蘇拾瑩同名著作，係香港首個用沙畫 + 旁白分享正能量嘅節目。
一戰東方戰線

一戰東方戰線係一次大戰之中嘅東方戰線，主要係喺中歐同東歐嘅範圍發生，條戰線由北面嘅波羅嘅海一直去到南面嘅黑海。喺同盟國方面嘅國家包括：德意志帝國、奧匈帝國、同埋鄂圖曼帝國。喺協約國方面，主要國家包括：俄羅斯帝國（之後變成俄國臨時政府，再之後係蘇俄）、羅馬尼亞、塞爾維亞、同埋英國同法國嘅少部分軍隊。

歷史
喺1910年，俄國將軍 Yuri Danilov 設計咗入侵德意志帝國嘅計劃，但係因為同時擔心奧匈帝國嘅緣故，所以改變咗策略。當場杖開始嘅時候，俄國軍隊本來打算喺德國東部入侵，但係俾德國打返轉頭，進度非常慢。不過，俄國一開始已經成功打敗咗奧匈帝國喺早期嘅軍隊。
除此之外，俄國同時嘗試打入華沙，但係俾敵軍打到飛起，到1915年俄國已經要被逼撤退。沙皇尼古拉二世炒咗本身出兵嘅 Grand Duke Nicholas，佢之後決定索性自己嚟帶軍。雖然係咁，但係俄國依然繼續輸，唯一係由 Aleksei Brusilov 將軍帶嘅一次戰役非常成功，打到奧匈帝國一敗塗地。雖然呢次成功幫咗協約國唔少，但係俄國其實無論係武器定係兵力嘅損失都唔細，對之後嘅俄國革命絕對有唔少嘅影響。
1916年8月，羅馬尼亞加入協約國，一開始幫咗俄國唔少，但係之後一樣俾德軍同奧軍截停咗。1917年3月（儒略曆2月），俄國爆發二月革命，尼古拉二世退位，俄羅斯帝國倒塌，俄國臨時政府成立。俄國之後繼續打場仗，直至1917年11月（儒略曆10月）爆發嘅十月革命先至令俄國（革命之後變做蘇俄）退出。
喺布爾什維克掌權之後，佢哋即刻叫停俄國嘅軍隊，準備退出。喺1918年3月，蘇俄對住同盟國簽咗布列斯特－立陶夫斯克條約，正式將俄國退出，表示同盟國已經喺東方戰線贏咗。
一戰西方戰線

一戰西方戰線係一次大戰一個重要嘅戰區，同西方戰線一齊組成咗絕大部分嘅兵力。佢最出名嘅，就係成為咗塹壕戰嘅一個典範例子。

開始
喺1914年8月，德軍開始入侵盧森堡同比利時，正式開咗西方戰線。德軍好快就控制咗法國嘅工業地帶，不過到9月已經俾協約國截停咗。自此之後，西方戰線就成為咗佢最出名嘅塹壕戰，喺場仗大部分時間，條前線基本上都唔會點郁。

壕戰
喺1915-1917年期間，兩邊都嘗試攻打對方，用咗好多槍炮同步兵。除此之外，西方戰線亦出現咗唔少由工業革命期間發明嘅新科技，例如坦克、戰機、機關槍、同化學武器等等。喺呢段以壕戰為主嘅時間期間，兩邊嘅攻擊造成咗好大嘅傷亡，其中最大型嘅包括喺 Somme (超過100萬)、Verdun (70萬) 、同 Passchendaele (48.7萬) 嘅交戰。

打破僵局
喺1918年3月，布列斯特－立陶夫斯克條約生效，同盟國正式喺東方戰線贏咗。因為咁，德軍可以專注打西方戰線，開始打破僵局，最犀利曾經進攻差唔多100公里（60英里）。可惜，佢哋嘅攻擊並冇明顯嘅成功。
相反，因為美國喺1917年加入咗同盟國，到1918年頭，佢哋嘅軍隊開始喺歐洲落腳。美國加入對德軍一啲好處都冇，而美軍介入只係逼德軍開始撤退。到1918年11月，德軍已經知道自己輸硬，所以同意喺11月11號簽《康邊停戰協定》，場仗就正式打完。
一德路

一德路（粵拼：jat1 dak1 lou6）係中國廣東省廣州市一條一般嘅馬路，喺越秀區入面，成條馬路係東西走向。西邊從人民南路同埋和平東路嘅交界嗰邊開始，一直向東去到泰康路同埋廣州起義路嘅交界附近嘅海珠廣場嗰頭。

概要
全長大概1150米，闊15—17米，3車道。成條路係單行綫，凈係可以從西邊向東邊行。

史
講下呢條所謂嘅一德路，其實喺佢出世嗰陣行到依家為止，個歷史都唔係好耐啫。其實喺明嘉靖年（1565年）嗰陣，由於廣州要整棟外城嘅關係，所以喺依家嘅一德路嗰尐係新嘅城牆。而喺嗰陣嘅地段入面，有「五仙門」同埋「靖海門」呢兩棟門響度。而喺嗰陣時嘅一德路就被人話咗係「三欄」（啫係話果欄、菜欄同埋魚欄）。至於呢條路嘅名係點嚟？就係路邊有間「一德學社」響度先至改咗噉嘅名。喺1920年，廣州市政府通知話要拆城牆嚟整條馬路，結果就開咗條一德路同埋靖海路，就響新開嘅嗰條路兩邊起咗啲騎樓商鋪喺附近。

俗語
廣州入面成日有條數字地名順口簧，其中就包括咗呢度（加粗咗嘅字）：
1德路、2沙頭、3元里、4牌樓、5仙觀、6榕路、7株榕、8旗二馬路、9曲巷，10甫路。
一念無明

《一念無明》（英文：Mad World），係2016年上畫嘅港產片，由余文樂、曾志偉、金燕玲、方皓玟主演，黃進執導。呢套戲係獲首部劇情電影計劃資助製作。
呢套戲取材自香港嘅真實新聞，以一個家庭悲劇描繪社會大眾對精神病患嘅漠視同埋污名化，講述一對懷住沉重悔疚嘅兩仔爺點樣承受過去嘅痛苦，繼續努力生活嘅故事。
Systemd

Systemd係Linux電腦作業系統之下嘅一套中央化系統同設置管理程式，包括有守護行程、程式庫仲有應用軟件，由Lennart Poettering帶頭開發。佢嘅開發目標係提供更加好嘅框架，表示系統服務間嘅依賴關係，仲可以用嚟實現系統初始化嗰陣服務嘅並列啟動，同時達到降低Shell嘅系統開銷嘅效果，最終代替依家常用嘅System V同埋BSD風格init程式。
Sylow p-子羣

Sylow p-子羣(Sylow's p-subgroup)係一有限羣中最大嘅p-羣（即 p冪-階嘅子羣）。

定義
設
G 係有限羣
g = |G| = G 嘅階（即渠嘅大細）
g = pnm；其中 m 同 p 互質
咁 G 嘅任何 pn-階子羣都叫Sylow p-子羣。

存在同唯一
定理：
每有限羣 G 都有 Sylow p-子羣
所有Sylow p-子羣都以內自同構共軛(en:conjugate)
G 嘅任何 p-子羣（即 p乜冪-階嘅子羣）都包括響某Sylow p-子羣入面。
Syu

Syu（1980年9月23號—）係日本Galneryus樂隊嘅結他手同靈魂人物，血型係AB型。
Sylvanès

Sylvanès係法國嘅一個市鎮，位置喺阿韋龍。
Mandelieu-la-Napoule

Mandelieu-la-Napoule係法國嘅一個市鎮，位置喺濱海阿爾卑斯。
Manduel

Manduel係法國嘅一個市鎮，位置喺奧斯坦尼大區嘅加爾。
Mancioux

Mancioux係法國嘅一個市鎮，位置喺奧斯坦尼大區嘅上加龍。
Mandagout

Mandagout係法國嘅一個市鎮，位置喺奧斯坦尼大區嘅加爾。
Mandeure

Mandeure係法國嘅一個市鎮，位置喺杜。
Mandeville-en-Bessin

Mandeville-en-Bessin係法國嘅一個市鎮，位置喺卡爾華多斯。
Mandy Lieu

Mandy Lieu（1985年3月20號—），係香港出道嘅馬來西亞女模特兒，亦曾經拍過電影同電視劇。
一路流傳Mandy Lieu中文名叫「劉碧麗」，但佢澄清自己冇正式嘅中文名，而「劉碧麗」呢個名只係由網民改，但因為已經廣泛流傳，所以都接受咗呢個名。
颱風蒲公英

颱風蒲公英係太平洋颱風季嘅熱帶氣旋名。「蒲公英」呢個名由北韓提供，指植物蒲公英。
颱風蒲公英可以係：
颱風蒲公英 (2004年)
熱帶風暴蒲公英 (2010年)
颱風蒲公英 (2016年)
颱風蒲公英 (2021年)
颱風菲特

颱風菲特係太平洋颱風季嘅熱帶氣旋名。「菲特」呢個名由密克羅尼西亞提供，係指一種花。
颱風菲特可以係：
熱帶風暴菲特 (2001年)
颱風菲特 (2007年)
颱風菲特 (2013年)
颱風薔薇

颱風薔薇係太平洋颱風季嘅熱帶氣旋名。「薔薇」呢個名由南韓提供，指玫瑰。
颱風薔薇可以係：
熱帶風暴薔薇 (2002年)
颱風薔薇 (2008年)
熱帶風暴薔薇 (2014年)
熱帶風暴薔薇 (2020年)
颱風蘇力

颱風蘇力係太平洋颱風季嘅熱帶氣旋名。「蘇力」呢個名由密克羅尼西亞聯邦提供，指波納佩島傳統將領銜頭。
颱風蘇力可以係：
颱風蘇力 (2000年)
颱風蘇力 (2006年)
颱風蘇力 (2013年)
颱風蘇力 (2018年)
颱風蓮花

颱風蓮花係太平洋颱風季嘅熱帶氣旋名。「蓮花」呢個名由澳門提供，指蓮花。
颱風天鵝可以係：
強烈熱帶風暴蓮花 (2003年)
強烈熱帶風暴蓮花 (2009年)
強烈熱帶風暴蓮花 (2015年)
熱帶風暴蓮花 (2020年)
颱風薔琵

颱風薔琵係太平洋颱風季嘅熱帶氣旋名。「薔琵」呢個名由老撾提供，指一種花。
颱風薔琵可以係：
颱風薔琵 (2015年)
颱風薔琵 (2021年)
颱風蘇拉

颱風蘇拉係太平洋颱風季嘅熱帶氣旋名。「蘇拉」呢個名由越南提供，即係動物中南大羚。
颱風蘇拉可以係：
颱風蘇拉 (2005年)
颱風蘇拉 (2012年)
熱帶風暴蘇拉 (2017年)
超強颱風蘇拉 (2023年)
亂倫

亂倫，本義亂咗人倫，現守通常係指屋企人或有親戚關係嘅人發生性關係（包括愛撫或者性交）嘅行為，而某啲近親性交亦都係，但響法律上嘅定義範圍就好窄：有血緣關係嘅人之間嘅性交。
亂港四人幫

亂港四人幫係個嚟自香港《成報》社評嘅稱呼，指梁振英、張曉明、姜在忠傍（疑似）董建華。2016年8月30日至2016年12月28日，份報紙屢次以「漢江泄」作署名撰文（甚至放喺頭版），鬧渠哋夾埋保護傘張德江，同習近平傍李克強等中共領導人作對，由2012年開始，喺香港搗亂，做法有如大陸文化大革命主角四人幫，又同新四人幫有實際挐掕。

後續
爾啲評論，受香港、台灣同外國唔少傳媒轉述。其中有啲反駁話有關抨擊係謠言。又有分析推測噉係中共內閧嘅現象——當時香港特首選舉在即，黨內有派別想靠《成報》令梁振英連任唔到，繼而幫手捧渠哋鍾意嘅曾俊華上位，並且令敵對勢力所扶持嘅林鄭月娥落敗，於是噉樣筆伐。
《成報》指，系列文章開始刊登之後無幾耐，就有利益集團使橫手，要迫渠哋停止。成員受到大量電話、信件同電子郵件滋擾，部分被人跟蹤同偷拍。有人屋企外邊俾人淋紅油同貼咗大字報來抹黑同恐嚇。公司受到網絡攻擊，所在大廈外邊街頭，又嚟咗班騎籬示威者煩住澌。《成報》啲人為此報警求助。
亂碼

亂碼係指電腦系統顯示唔到正確嘅字符，而顯示一啲無意義嘅字符或空白，例如一堆代碼；呢啲所顯示出來嘅文字就係稱為亂碼。
亂碼本來係指電腦檔案或者程式用嘅內碼唔係用家用緊嘅內碼，所以顯示出錯，後來引伸指所有睇落亂來嘅嘢或者亂咗嘅文字。同用錯內碼無關嘅亂碼可以係因為字款缺字、程式出錯、又或者個檔案根本唔係文字等等。
由用錯內導致嘅亂碼喺2020年代基本上已經唔係問題，因為大部分系統已經轉咗用統一碼；喺網上仍然遇到嘅亂碼問題好多時係多次編碼錯誤，屬於無法修復嘅情況。

用錯內碼
來源編碼錯誤。
軟件解碼錯誤。
例如瀏覽器將GBK碼當成係Big5碼顯示，或電子郵件程序將對方傳來嘅郵件錯誤解碼。如果喺發送時編碼錯誤。如果解碼錯誤之後再編碼錯誤，結果可能會無法修復，需要寄件者嘅電郵程序重新編碼再寄等等。

其他原因
字體檔案缺字。
文件受到破壞。

可能解決嘅方法
轉換編碼。如果係漢字內容一般可以試Big5、GBK、UTF-8（統一碼嘅一種形式）、EUC-JP、Shift-JIS（日文）、EUC-KR（韓文）。喺2020年代基本上已經唔係問題，有啲瀏覽器亦唔再有轉換編碼嘅功能。
轉字體。如果解碼正確而出現錯誤文字，可能係有可能係字款缺字，即係字體檔案冇相對應嘅字符，可嘗試換字體。呢種情況喺用 Word 處理英文比㝔常見。
如果啲字變咗數字，例如&#26368;&#27427;&#36062;&#30456;&#20013;&#25289;（最欣賞相中拉）等Unicode代碼，可以將呢部分抄低，獨立儲存成html檔案，再用瀏覽器打開解碼。或者可以直接用JavaScript作解讀︰alert("&#26368;&#27427;&#36062;&#30456;&#20013;&#25289;");

有時輸入漢字嘅時候都會出現亂碼，不過呢種情況好少出現。最大嘅原因係輸入法所用嘅編碼，同經編輯器輸出嘅字體編碼不符所致。解決方法係將輸入法設定成編輯器預期嘅編碼，或者將編輯器設定成用輸入法用嘅編碼。
有時解碼嘅方法係要視乎軟件同實際環境，同埋努力嘅嘗試嚟解碼，特別係當你唔知原本用邊個編碼系統。
亂世情天

《亂世情天》係套美國電影，喺2003年上畫。
亂世情花

《亂世情花》係套法國電影，喺2003年上畫。
呢套戲嘅主角有伊莎貝雅珍妮。
亂葬崗

亂葬崗係冇人理搚亂埋葬啲屍體嘅一笪地方。有時會指係埋葬多過一個人嘅墳墓或坑。

成因
亂葬崗嘅出現，原因好多。可能因為啲人窮，冇錢買山地，冇錢搞殮葬，求其搵笪地方埋咗就算；有可能當地嘅政府唔理，或冇能力理，或理唔到。亦都可能係天災、疫症、種族滅絕、打仗咁。
天災、疫症可以一時間死好多人，為咗快啲處理啲死屍，勉得發生疫症，亂葬崗可以短時間搞掂大量嘅死屍。喺種族滅絕或打仗嘅情況用亂葬崗嚟冚埋戰爭罪行。

大眾文化
喺大眾文化、傳說裏面，通常會將亂葬崗同鬼連埋起嚟，係鬼故唔少得嘅元素。
亂流

亂流，又叫湍流，係流體力學概念，指流體增加速度之後產生嘅唔穩定又帶好多細漩渦嘅流場。
亂打

亂打（或者嗌亂打騷、亂打劇場，韓文：난타，Nanta）係南韓一齣音樂劇，1997年10月10號喺首爾湖岩藝術中心首演，1999年喺愛丁堡藝術節頭一次亮相國際舞臺，攞徂最佳表演獎。2003年9月，亂打上徂美國百老匯42號嘅新維多利劇場。2004年3月至2005年8月，亂打喺美國開徂Minetta Lane劇場，成為頭一個喺美國開專用劇場嘅亞洲演出團體。目前齣劇已經喺57國嘅310個城市上演。
音樂劇以廚房為背景，以三名廚師要喺好短嘅時間入面準備婚禮宴席，而廚師經理又偏偏安排佢冇經驗嘅侄仔來廚房做背景。成齣音樂劇嘅表演包括雜技、魔術、喜劇、啞劇同觀眾互動。韓國傳統四物打擊樂貫穿始終。所唔同嘅係傳統四物打擊樂器用嘅都係廚房用具。
今夜報

《今夜報》係香港一份摺咗嘅報紙，1972年創刊，主打鹹濕故仔同馬經，1983年賣盤後無幾耐就停刊。
今天妳要嫁給我

《今天妳要嫁給我》（英文：Marry Me Today）係臺灣歌手陶喆同蔡依林合唱嘅一首國語歌，由陶喆同娃娃填詞，陶喆作曲同監製；呢首歌分別收錄喺陶喆嘅第5張個人創作專輯《太美麗》同埋蔡依林嘅第3張混音專輯《唯舞獨尊 演唱會鮮聽版&混音》。
2007年6月，呢首歌得到第18屆金曲獎最佳年度歌曲獎。
今川元樹

今川元樹（1980年5月17號—）係日本足球員，司職中場，效力過仙台七夕。
今市隆二

今市隆二（日文：いまいち りゅうじImaichi Ryuuji、1986年9月2號—）係日本男歌手，響京都府出世，響神奈川縣川崎市大，係第三代J Soul Brothers嘅主唱。
今孖素銀行

今孖素銀行（The Commercial Bank of India；意思係印度商業銀行）係一間銀行，1845年響印度孟買開業，主要做匯款。佢響孟買曾經發過銀紙。亦到過香港開分行。英文Commerical廣東話就直音今孖素。1866年，因孟買經濟危機而執笠。
今川義元

今川義元（1519年—1560年6月12號）係鎌倉八幡太郎源義家一系嘅名門望族，係個鍾意能劇、和歌之類事物，文武雙全嘅風雅大名。佢老豆係今川氏親，老母大婆壽桂尼，佢正室喺武田信虎個女定惠院。武田信玄、北條氏康嘅契兄弟。

童年
佢細細個就出家，法號叫檀岳承芳（栴岳承芳），接受太原雪齋嘅教育。喺佢大阿哥今川氏輝瓜老襯嗰時還俗，喺太原雪齋幫拖平定花倉之亂之後揸莊繼承家業。所謂嘅花倉之亂，就係今川氏內部繼承人嘅爭鬥。今川氏親瓜老襯之前指定咗氏輝做佢繼承人，但係氏親同氏輝病瓜咗之後，今川氏嘅家督冇人做，所以氏親剩低嗰兩個仔，玄廣惠探同檀岳承芳就開始為咗爭取家督對立。今川家臣太原雪齋（崇孚）撐檀岳承芳，檀岳承芳班馬包圍玄廣惠探嘅居城花倉城，玄廣惠打輸仗自殺。檀岳承芳之後還俗，改名今川氏元，繼承家督。之後接受征夷大將軍足利義晴嘅偏諱改名叫今川義元。

當政時期
今川義元揸莊之後，不斷同北條家、織田家爭鬥，而且勢力不斷擴大，又喺1554年訂立咗今川家、武田家同埋北條家嘅三國同盟，史稱善德­寺三國同盟。今川義元個女駿河姬嫁咗畀武田晴信嘅大仔武田­義信，北條氏康個女早川殿嫁咗畀今川義元個仔今川氏真。無耐之後，藉織田家攻擊松平家為名，今川義元先後喺小豆坂之戰同安祥城之戰做低咗織田信秀，將松平元康（德川家康）收做今川家嘅人質，運用松平元康（德川家康）控制住松平家，令到松平家嘅岡崎城成為今川義元嘅領土之一，最終今川家擁有埋駿河、遠江、三河嘅領地，成為東海大名。
今川義元做咗今川家督後，因為京都文化係佢嘅飛佛，所以佢將傳遞京都文化去關東地區視為使命。佢特登仿效同跟住京都入面華麗嘅王孫公卿，着直­衣、戴立烏帽、搽黑牙、畫蟬眉、查脂粉、開詩會，甚至於戀童。今川義元特登興建嘅臨濟寺，只喺為咗利用駿府喺禪宗文化傳播中嘅地理優勢，嚟到滿足自己對臠童嘅癖好。亦因為咁，今川義元以京都文化做包裝嚟到戀童嘅行為影響到駿河人，搞到駿河人普遍將幾靚仔嘅細路仔送去臨濟寺去接受寺廟僧侶嘅調教同打扮，以求麻雀變鳳凰嘅可能[未記出處或冇根據]。
另外今川義元又為今川氏親嘅《今川假名目錄­》追加咗制定，加咗啲睇重內政，名主層嘅組織化、強化對工商業者嘅管理、同埋建立交通制度之類嘅行政，並強調主從之間報恩嘅奉公關係。
維基同享有多媒體嘅嘢：Imagawa Yoshimoto
Pont-d'Ain

Pont-d'Ain係法國嘅一個市鎮，位置喺安省。
Pont-Péan

Pont-Péan係法國嘅一個市鎮，位置喺布禮斯大區嘅伊勒-維萊訥。
Pont-Saint-Mard

Pont-Saint-Mard係法國嘅一個市鎮，位置喺埃納。
Pont-Croix

Pont-Croix係法國嘅一個市鎮，位置喺布禮斯大區嘅菲尼斯泰爾。
Pont-Melvez

Pont-Melvez係法國嘅一個市鎮，位置喺阿摩爾濱海。
Pont-Saint-Esprit

Pont-Saint-Esprit係法國嘅一個市鎮，位置喺奧斯坦尼大區嘅加爾。
Pont-Saint-Pierre

Pont-Saint-Pierre係法國嘅一個市鎮，位置喺厄爾。
Pont-Sainte-Marie

Pont-Sainte-Marie係法國嘅一個市鎮，位置喺奧布。
Pont-d'Ouilly

Pont-d'Ouilly係法國嘅一個市鎮，位置喺卡爾華多斯。
Pont-de-Barret

Pont-de-Barret係法國嘅一個市鎮，位置喺德龍。
香港國際機場旅客捷運系統

香港國際機場旅客捷運系統（英文：Hong Kong International Airport Automated People Mover）係香港首個無人駕駛嘅旅客捷運系統同膠輪路軌系統，設響香港國際機場客運大樓地庫，共設兩條路線，分別接載乘客往返一號客運大樓嘅東大堂同西大堂，同埋一號客運大樓同二號客運大樓。現時只提供單向由二號客運大樓往一號客運大樓東大堂嘅捷運服務，即係一般使用者唔能夠透過捷運由一號客運大樓前往二號客運大樓。海天客運碼頭永久化工程喺2010年完成後，連接一號同二號客運大樓嘅系統伸延至海天客運碼頭，令抵港旅客能更快坐船抵達其他地方。

維修
香港國際機場旅客捷運系統嘅維修由港鐵公司（響2007年12月2號兩鐵合併前稱為地鐵公司）負責。
香港國際七人欖球賽

香港國際七人欖球賽（英文：Hong Kong Sevens），係香港一項國際七人欖球比賽，每年3月尾或4月頭嘅一個禮拜五一連3日舉行。賽事喺1976年成立，由香港欖球總會主辦。由一開始到2024年，賽事都係喺香港大球場搞；由2025年開始，賽事轉到啟德體育園搞。
2020、2021年，由於香港爆發武肺嘅關係，香港國際七人欖球賽停辦。
香港國際仲裁中心

香港國際仲裁中心（Hong Kong International Arbitration Centre）係香港一個機構，負責仲裁、調解、審裁同域名爭議解決。

歷史
香港國際仲裁中心喺1985年成立，由香港商界領軍人物同專業人士建立，目的係滿足亞太地區解決仲裁服務日益增長嘅需求。成立初期，香港國際仲裁中心得益於香港商界同香港政府嘅慷慨襄助；今日，仲裁中心已經達到喺財政上自給自足，從而能夠達到司法上嘅獨立地位，超然於任何其他機構同人士嘅影響同控制。

架構
香港國際仲裁中心係一間非牟利有限擔保公司，由理事會管理。理事會成員來自世界各地，而且都係經驗技能豐富嘅商界人士同專業經營。香港國際仲裁中心設有一個國際諮詢委員會，為香港國際仲裁中心嘅政策同未來發展事宜不斷提供意見。
執行委員會是根據理事會批准嘅政策指引香港國際仲裁中心活動嘅核心機構，其下有設三個常設委員會，包括程序委員會、委任委員會、財政委員會。呢啲委員會處理有關香港國際仲裁中心嘅業務運作，同埋根據仲裁規則，並根據香港仲裁條例（第609章）委任嘅權力角色委託香港國際仲裁中心嘅職能問題。
香港國際仲裁中心秘書處，由秘書長領導，管理仲裁中心嘅各種日常事務包括仲裁同其他爭端解決程序。
香港國際六人木球賽

香港國際六人木球賽（Hong Kong International Cricket Sixes），係國際級木球賽，由1992年到2017年都響香港九龍木球會舉行，賽事會由十隊六人球隊玩對抗賽。
每隊球手都來自全球唔同地域，全部得國際木球理事會認可。為咗令賽事更刺激同可觀，大會略為調整球例同埋選擇特定嘅球場，令球員更加易擊球同得分。另外除咗捕手，每位選手一定要投一次球，所以參加者多數係全能球員。

史
1992年創辦吧香港六人木球賽，係國際木球理事會認可。國際六人比賽之中，呢個賽事歷史最耐，搞得最完善，同埋最受人注目。好多星級球手參加過，包括拿拉（Brian Lara）、鄧德家（Sachin Tendulkar）、史提夫馬田（Steve）及馬克華治（Mark Waugh）、李察士（Viv Richards）、費度夫（Andrew Flintoff）、基卓斯（Adam Gilchrist）、夏爾（Inzamam-ul-Haq）及艾林（Wasim Akram）。

2008年
2008年度賽事會響11月8號到11月9號舉行，2007年有參賽明星隊將繼續由球星拿拉（Brian Lara）及Shane Warne領軍。澳洲著名擊球手馬田（Damien Martyn），同埋紐西蘭前隊長費林明（Stephen_Fleming），都會參加今年香港六人賽。除咗明星隊之外，重會有上屆冠軍斯里蘭卡、澳洲、紐西蘭、英格蘭、巴基斯坦、印度、南非、孟加拉同埋東道主香港參與。
香港國際貨櫃碼頭

香港國際貨櫃碼頭（英文：Hongkong International Terminals）係香港最大嘅貨櫃碼頭營運公司，1969年開張，而家營運緊葵青貨櫃碼頭4號、6號、7號同9號（北）號碼頭。
伊藤琢矢

伊藤琢矢（1974年6月11號—）係日本足球員，司職後衞，效力過大宮松鼠，埼玉SC，佐川急便東京，岡山綠雉，及北九州向日葵。
伊藤步

伊藤步 ，係日本嘅一個女演員。

拍過嘅作品一覽
呢個表唔完整，歡迎加料。
伊藤潤二

伊藤潤二（粵拼：ji1 tang4 jeon6 ji6，日文：伊藤 潤二，1963年7月31號—），係日本一個出名嘅恐怖漫畫家，代表作品有《富江》。
伊藤沙莉

伊藤沙莉 ，係日本嘅一個女演員。

拍過嘅作品一覽
呢個表唔完整，歡迎加料。
伊藤洋輝

伊藤洋輝（1999年5月12號—）係日本足球員，打後衛位置，效力拜仁慕尼黑。
伊藤涼太郎

伊藤涼太郎（1998年2月6號—）係日本足球員，司職中場，效力浦和紅鑽。
伊藤淳嗣

伊藤淳嗣（1983年9月24號—）係日本足球員，司職中場，效力過千葉JEF聯，及栃木SC。
伊藤槙人

伊藤槙人（1992年10月18號—）係日本足球員，司職後衞，效力水戶蜀葵。
仙人球

仙人球（粵拼：sin1 jan4 kau4；學名：Echinopsis tubiflora）係仙人掌科仙人球屬嘅肉質草本植物，原產阿根廷，而家喺全球嘅亞熱帶同熱帶嘅乾旱同半乾旱地區先至搵到。
佢亦係種淨化環境植物。

用途
植株多數用嚟做盆景畀人睇。
仙人洞文化

仙人洞文化係指響江西大源盆地一個叫仙人洞嘅溶洞裏面發現嘅一萬年前史前文化。九十年代到而家搵到距今1萬年嘅穀植矽石標本，咁樣一嚟就將全人類栽禾嘅歷史提早咗成5000年，仙人洞遺跡亦成為世界嘅「稻作之源」。
他媽哥池

他媽哥池（Tamagotchi，たまごっち）係日本Bandai喺1990年代後半期推出嘅一種細細嚿、方便拎嘅電子寵物，由橫井昭裕同埋真板亞紀喺1996年發明。係日文字嘅「たまご」（Tamago，蛋）同埋「ウオッチ」（watch）嘅結合，早期通稱電子雞、電子寵物機、電子寵物蛋、寵物機、寵物蛋。當年掀起咗一陣世界養電子寵物熱潮，令當時面臨收購嘅 BANDAI 嘅經濟狀況轉好。
他媽哥池通常都係蛋形，先至有「電子雞」之稱，但係其中有虛擬角色唔係雞，依發明者講，係他媽哥池星嘅外星生物。
他媽哥池有三個掣，使用者可以操縱「寵物」嘅一啲行動，包括：
餵：畀他媽哥池各種嘢食或者零食，咁樣會影響佢嘅健康、體重、飽足感同埋心情。
同他媽哥池一齊玩，令佢開心啲，同時又可以賺錢，但咁樣會令他媽哥池嘅體重同埋「飽足感」減少。
清潔他媽哥池同埋居住環境，如果居住環境太污糟，他媽哥池就會病。
查他媽哥池嘅狀態，例如年齡、體重、飽足感同埋心情。

進化
他媽哥池會經大概三至四次進化漸變大，佢嘅生存時間決定喺用家點樣照顧佢。

通信
除咗照顧單一機器嘅個體，畀兩部機互相通訊亦係佢嘅賣點。
通訊嘅功能：
玩對戰遊戲
送禮物
結婚
用機器畀嘅號碼連到網頁
傳輸到大型遊戲機
以上頭兩個功能都可以培養感情，如果對方係異性、感情好好，到咗成人就可以結婚。
付素清

；簡化字：付素清；1897年8月21號—2016年9月3號）係中國大陸嘅一位壽星，四川資州資陽簡陽（今日嘅四川成都簡陽）人。2013年3月11號俾健力士世界紀錄大全列為世界上最長命嘅人。
2016年9月3號08:35（UTC+8），付素清啱朝早起床，準備去食早餐時突然戾低死咗。從佢出世直到過身，足足生存咗119年又13日。
仙人掌

仙人掌（粵拼：sin1 jan4 zoeng2；學名：Cactaceae）係石竹目仙人掌科嘅植物統稱，屬下有2000個品種，原產地喺墨西哥，而家一般分佈響沙漠地區。呢種植物俾人稱為「沙漠生靈」。

形態
仙人掌形態有好多種，有掌形、波形、柱形等。因為要適應乾燥環境，佢哋嘅葉演化成刺形，而莖就儲住好多水份而變得肥大肉厚，而莖嘅表皮有厚而硬嘅蠟質保護層或生咗好多密拃拃嘅絨毛出嚟，保護佢唔會因為強光猛咁射而蒸發水分。尤其係佢嘅根系比較大，可以吸收落得比較少嘅雨。如果沙漠地區一落雨，佢就喺土層入面生好多新嘅根出嚟吸好多水。另外佢嘅大根有比較厚嘅木栓組織保護，可以喺熱辣辣嘅沙石長期生存。仙人掌可以連續6年唔淋水嘅情況下生存。

用途
仙人掌除咗可以用嚟畀人睇之外，有啲品種重可以做藥或食得，甚至可以浸酒同煉糖。而乾嘅仙人掌可以用嚟做燃料，大嘅片狀莖重可以用嚟起鄉村嘅屋。

墨西哥
喺墨西哥當地啲人，成日將仙人掌當成自己嘅國家代表。喺國旗、國徽嗰度畫咗仙人掌出嚟，甚至重將佢列入咗國花。
Verpel

Verpel係法國嘅一個市鎮，位置喺亞丁。
Verreries-de-Moussans

Verreries-de-Moussans係法國嘅一個市鎮，位置喺奧斯坦尼大區嘅埃羅。